**ՇՆՈՐՀԱՎՈՐԱԿԱՆ ՈՒՂԵՐՁ ՄԱՅԻՍՅԱՆ ԵՌԱՏՈՆԻ ԿԱՊԱԿՑՈՒԹՅԱՄԲ**

Հարգելի՛ Չարենցավան համայնքի բնակիչներ, այսօր նշում ենք մայիսյան եռատոնը: 1945 թվականի Հայրենական մեծ պատերազմի հաղթանակը մայիսը դարձրեց մեզ համար խորհրդանշական: Իրար հետևից ունեցանք հաղթանակներ, որոնք կերտեցին այսօրվա հային և Հայաստանը: Դժվար ուղի են անցել մեր պապերն ու հայրերը, բայց միշտ հավատարիմ են մնացել հայի վեհագույն արժեքներին և իրենց հայրենիքին:   
Շնորհավորում եմ Հայրենական մեծ պատերազմի վետերաններին, որոնցից քչերն են մեր կողքին: Նրանք քայլող հուշարձաններ են, քայլող պատմություններ, և մեր պարտքն է հարգանքով և գնահատանքով շրջապատել նրանց:  
Շնորհավորում եմ Արցախյան ազատամարտի հերոս նվիրյալներին, ովքեր տարածաշրջանի ռազմաքաղաքական ամենաբարդ շրջանում կարողացան ուժ և կորով դրսևորել՝ հայկական հողի ևս մի հատվածում՝ պատմական Արցախում, ծածանելով հայկական դրոշը:  
Շնորհավորում եմ նաև Արցախի հանրապետության պաշտպանության բանակի ստեղծման կապակցությամբ:  
Բոլոր ժամանակների մեր հերոսներին մաղթում եմ առողջություն, որպեսզի որքան կարող ենք երկար վայելենք նրանց ընկերակցությունն ու ստանանք կենդանի հայրենասիրության դասեր, իսկ երիտասարդ սերնդին կոչ եմ անում գնահատել հայրենի հողի համար թափված ամեն մի կաթիլ արյունը:   
Ոչ ոք չի մոռացվել, ոչինչ չի մոռացվել...  
Շնորհավո՛ր մայիսյան եռատոն:

Հարգանքով՝ համայնքի ղեկավար Հակոբ Շահգալդյան